ಎರಡು ಬಗೆಯ ನ್ಯೂರಾನ್‌ಗಳು ಸೆರೆಬೆಲ್ಲಾರ್ ಸಂಯೋಜನೆಯಲ್ಲಿ ಪ್ರಮುಖ ಪಾತ್ರವಹಿಸುತ್ತವೆ: ಪರ್ಕಿಂಜೆ ಜೀವಕೋಶಗಳು ಹಾಗೂ ಗ್ರ್ಯಾನ್ಯುಲೆ ಜೀವಕೋಶಗಳು. ಅಷ್ಟೇ ಪ್ರಮುಖವಾದ ಹೊಣೆಗಾರಿಕೆಯನ್ನು ಮೂರು ಬಗೆಯ ಅಕ್ಷತಂತುಗಳೂ (ಆಕ್ಸಾನ್‌) ನಿರ್ವಹಿಸುತ್ತವೆ: ಅವುಗಳೆಂದರೆ, ಮೊಸ್ಸಿ ಫೈಬರ್ ಗಳು ಹಾಗೂ (ಹೊಭಾಗದಿಂದ ಕಿರುಮೆದುಳನ್ನು ಪ್ರವೇಶಿಸುವ) ಕ್ಲೈಂಬಿಂಗ್ ಫೈಬರ್ ಹಾಗೂ (ಗ್ರ್ಯಾನ್ಯೂಲ್‌ ಜೀವಕೋಶಗಳ ಅಕ್ಷತಂತುಗಳಾದ) ಸಮಾನಾಂತರ ಫೈಬರ್ ಗಳು. ಸೆರೆಬೆಲ್ಲಾರ್ ಸಂಯೋಜನೆ ಮೂಲಕ ಹಾದುಹೋಗುವ ಎರಡು ಬಗೆಯ ಮಾರ್ಗಗಳಿವೆ. ಮೊಸ್ಸಿ ಫೈಬರ್ ಗಳು ಹಾಗೂ ಕ್ಲೈಂಬಿಂಗ್ ಫೈಬರ್ ಗಳು ಎರಡರ ಮೂಲಕವೂ ಉದ್ಭವಗೊಳ್ಳುವ ಈ ಮಾರ್ಗಗಳು ಡೀಪ್‌ ಸೆರೆಬೆಲ್ಲಾರ್ ನ್ಯೂಕ್ಲಿಯಲ್ಲಿ ಪರ್ಯಾವಸನಗೊಳ್ಳುತ್ತವೆ. 

ಮೊಸಿ ಫೈಬರ್ ಗಳು ನೇರವಾಗಿ ಡೀಪ್‌ ನ್ಯೂಕ್ಲಿಯೊಳಗೆ ಮುಂದುವರಿಯುತ್ತವೆ ಆದರೆ ಮಾರ್ಗಗಳಿಗೂ ಅವಕಾಶ ಕಲ್ಪಿಸುತ್ತವೆ; ಅಂದರೆ, : ಮೊಸಿ ಫೈಬರ್ → ಗ್ರ್ಯಾನ್ಯೂಲ್‌ ಜೀವಕೋಶಗಳು → ಸಮಾನಾಂತರ ಫೈಬರ್ ಗಳು → ಪರ್ಕಿಂಜೆ ಜೀವಕೋಶಗಳು → ಡೀಪ್‌ ನ್ಯೂಕ್ಲಿ. ಕ್ಲೈಂಬಿಂಗ್ ಫೈಬರ್ ಗಳು ಪರ್ಕಿಂಜೆ ಜೀವಕೋಶಗಳ ದಿಕ್ಕಿನೆಡೆಗೆ ಮುಖ ಮಾಡಿರುತ್ತವೆ ಹಾಗೂ ಕೊಲ್ಯಾಟರಲ್ ಗಳನ್ನು ನೇರವಾಗಿ ಡೀಪ್‌ ಕೋಶಕ್ಕೆ ರವಾನಿಸುತ್ತವೆ. ಮೊಸಿ ಫೈಬರ್ ಹಾಗೂ ಕ್ಲೈಂಬಿಂಗ್ ಫೈಬರ್ ಸೂಚನೆಗಳು ಫೈಬರ್ –ನಿರ್ದಿಷ್ಟ ಮಾಹಿತಿಗಳನ್ನು ಕೊಂಡೊಯ್ಯುತ್ತವೆ. ಗ್ಲೋಬಲ್ ಮಾಡ್ಯುಲೇಷನ್‌ಗೆ ಕಾರಣವಾಗುವ ಕಿರುಮೆದುಳು ಡೊಪಮಿನರ್ಜಿಕ್, ಸೆರೊಟೊನೆರ್ಜಿಕ್, ನೊರಾಡ್ರೆನೆರ್ಜಿಕ್ ಹಾಗೋ ಕೊಲಿನೆರ್ಜಿಕ್ ಸೂಚನೆಗಳನ್ನೂ ಕಿರುಮೆದುಳು ಸ್ವೀಕರಿಸುತ್ತದೆ. 

ಸೆರೆಬೆಲ್ಲಾರ್ ಕಾರ್ಟೆಕ್ಸ್ ಮೂರು ಪದರಗಳಾಗಿ ವಿಂಗಡಿಸಲ್ಪಟ್ಟಿರುತ್ತದೆ. ಕೆಳಭಾಗದಲ್ಲಿ ಸಣ್ಣ ಪ್ರಮಾಣದ ಇಂಟರ್ ನ್ಯೂರಾನ್‌ಗಳು, ಮುಖ್ಯವಾಗಿ ಗಾಲ್ಗಿ ಜೀವಕೋಶಗಳ ಜೊತೆಗೆ ಗ್ರ್ಯಾನುಲಾರ್ ಜೀವಕೋಶಗಳನ್ನು ಒಳಗೊಂಡ ದಪ್ಪವಾದ ಗ್ರ್ಯಾನುಲಾರ್ ಪದರವಿರುತ್ತದೆ. ಮಧ್ಯದಲ್ಲಿ ಪರ್ಕಿಂಜೆ ಜೀವಕೋಶಗಳ ಕಾಯಗಳನ್ನು ಒಳಗೊಂಡಿರುವ ಕಿರಿದಾದ ವಲಯವಾದ ಪರ್ಕಿಂಜೆ ಪದರವಿರುತ್ತದೆ. ಮೇಲ್ಬಾಗದಲ್ಲಿ ಪರ್ಕಿಂಜೆ ಜೀವಕೋಶಗಳ ಡೆಂಡ್ರಿಟಿಕ್‌ ವೃಕ್ಷದಿಂದ ಆವೃತ್ತವಾದ ಹಾಗೆಯೇ ಅದನ್ನು ಸರಿಯಾದ ಆಯಾಮದಲ್ಲಿ ಛೇಧಿಸುವ ಸಮಾನಾಂತರ ಫೈಬರ್ ಗಳ ದೊಡ್ಡ ಜಾಲವನ್ನು ಒಳಗೊಂಡ ಮಾಲಿಕ್ಯುಲಾರ್ ಪದರವೂ ಇರುತ್ತದೆ. ಸೆರೆಬೆಲ್ಲಾರ್ ಕಾರ್ಟೆಕ್ಸ್‌ನ ಹೊರಭಾಗದ ಪದರ ಸ್ಟೆಲ್ಲೇಟ್ ಜೀವಕೋಶಗಳು ಹಾಗೂ ಬಾಸ್ಕೆಟ್‌ ಜೀವಕೋಶಗಳು ಎಂಬ ಎರಡು ಬಗೆಯ ಇನಿಬಿಟರಿ ಇಂಟರ್ ನ್ಯೂರಾನ್‌ಗಳನ್ನು ಒಳಗೊಂಡಿರುತ್ತದೆ. ಈ ಎರಡೂ ಜೀವಕೋಶಗಳು ಪರ್ಕಿಂಜೆ ಜೀವಕೋಶ ಡೆಂಡ್ರೈಟ್‌ಗಳ ಮೇಲೆ GABAergic ಸಿನಾಪ್ಸೆಸ್‌ ಅನ್ನು ನಿರ್ಮಿಸುತ್ತವೆ.

ಅಂಗರಚನಾ ಶಾಸ್ತ್ರ
ವಯಸ್ಸಾದಂತೆ
ರೋಗಶಾಸ್ತ್ರ
ಜೀವಕೋಶೀಯ ಅಂಶಗಳು